এক সিবিআই-কর্তা জানান, একাধিক বার তলব করার পরেও সিটের বড় কর্তারা সারদা-কাণ্ডের তদন্তকারীদের মুখোমুখি হতে চাইছেন না। এ বার রাজ্য পুলিশের ডিজিকেও ই-মেল করা হয়েছে। সিটের কর্তারা এ বারেও যদি গরহাজির থাকেন, তা হলে সুপ্রিম কোর্টে সব নথি জমা দেওয়া হবে। পরবর্তী পদক্ষেপ করা হবে শীর্ষ আদালতের নির্দেশ মেনেই। ‘‘আমরা আদালতের কাছে কড়া আইনি পদক্ষেপের আবেদন করব,’’ বললেন এক সিবিআই-কর্তা।